Internetikasutajad  toetuvad otsueelset infot hankides üha enam otsingumootoritele ning otsingumootoriturundus võidab järjest suurema osa turunduseelarvetest, näitab SEMPO (Search Engine Marketing Professional Organization) korraldatud uuring. SEM aastane kasv oli 2007. aastal Põhja-Ameerikas 30% ning turumaht jõudis 12,2 miljardit dollarini (enam kui 150 miljardit krooni). Asjatundjad ootavad otsingumootoriturunduse mahtude kahekordistumist aastaks 2011.